CELEX: 62006CJ0204
Language: sk
Date: 2007-01-18 00:00:00
Title: Rozsudok Súdneho dvora (šiesta komora) z 18. januára 2007. # Komisia Európskych spoločenstiev proti Českej republike. # Nesplnenie povinnosti členským štátom - Smernica 78/686/EHS - Uznávanie diplomov, osvedčení a iných dokladov - Zubní lekári - Opatrenia na uľahčenie efektívneho uplatňovania práva usadiť sa a slobody poskytovať služby - Neprebratie v stanovenej lehote. # Vec C-204/06.

Rozsudok Súdneho dvora (šiesta komora) z 18. januára 2007 – Komisia/Česká republika
      (vec C‑204/06)
      „Nesplnenie povinnosti členským štátom – Smernica 78/686/EHS – Vzájomné uznávanie diplomov, osvedčení a iných dokladov – Zubní lekári – Opatrenia na uľahčenie efektívneho uplatňovania práva usadiť sa a slobody poskytovať služby – Neprebratie v stanovenej lehote“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 11)
      2.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 226 ES) (pozri bod 12)
      Predmet
      
         
               Nesplnenie povinnosti členským štátom – Neprebratie v stanovenej lehote smernice Rady 78/686/EHS z 25. júla 1978 o vzájomnom
                  uznávaní diplomov, osvedčení a iných dokladov o formálnych kvalifikáciách zubných lekárov vrátane opatrení na uľahčenie efektívneho
                  uplatňovania práva usadiť sa a slobody poskytovať služby (Ú. v. ES L 233, s. 1; Mim. vyd. 06/001, s. 67)
               
            Výrok
      
         
                  1.
               
               
                  
               
               
                  Česká republika si tým, že neprijala všetky zákony, iné právne predpisy a správne opatrenia potrebné na dosiahnutie súladu
                     so smernicou Rady 78/686/EHS z 25. júla 1978 o vzájomnom uznávaní diplomov, osvedčení a iných dokladov o formálnych kvalifikáciách
                     zubných lekárov vrátane opatrení na uľahčenie efektívneho uplatňovania práva usadiť sa a slobody poskytovať služby, nesplnila
                     povinnosti, ktoré jej vyplývajú z článku 24 tejto smernice.
                  
               
            
         
                  2.
               
               
                  
               
               
                  Česká republika je povinná nahradiť trovy konania.